Kenderlyka

Kenderlyka er en slekt av utdødde biller.

Utseende 
En ganske liten (1,7 millimeter), avlang, brunlig bille. De hadde en forlenget snute og er derfor gjerne blitt plassert sammen med snutebillene. Kroppen var noe flat og med tynt hudpanser (lite sklerotisert), ingen hår er synlige på fossilene. Hodet hadde nokså store, utstående fasettøyne. Antennene var nokså kraftige, middels lange, 11-leddete, ikke knebøyde, ytterst med en en-leddet, spoleformet klubbe. Dekkvingene hadde fine lengdefurer.

Historie 
Gruppen er kjent fra øvre trias (222-206 millioner år før nåtid) fra Kasakhstan.

Systematisk inndeling 
Gruppens systematiske plassering er ganske uklar. Legalov (2012) plasserte den som nærtstående til snutebillene i gruppen Curculioniformia.

 Ordenen biller, Coleoptera
 Underordenen Archostemata (eventuelt Polyphaga)
 Familien Obrieniidae Zherikhin & Gratshev, 1993
 Underfamilien Kararhynchinae Zherikhin & Gratshev, 1993
 Stammen Kenderlykaini Legalov, 2009
 Slekten Kenderlyka Zherikhin & Gratshev, 1993 - én art fra trias
 Kenderlyka consobrina Zherikhin & Gratshev, 1993

Referanser

Eksterne lenker 
 Kenderlyka på Fossilworks 
 

Biller
Archostemata
Fossile insekter
Biller formelt beskrevet i 1993